rejauldu/bengali-wikipedia huggingface dataset:
ভান্ডারিয়া সিদ্দিকীয়া কামিল মাদরাসা () ঢাকা বিভাগের রাজবাড়ী জেলার একটি আলিয়া মাদ্রাসা। এটি ১৯৫৫ সালে ভান্ডারিয়া দরবার শরীফের পীর মাওলানা মোজ্জামেল হক কর্তৃক প্রতিষ্ঠিত হয়। বর্তমানে এটি ইসলামি আরবি বিশ্ববিদ্যালয় কর্তৃক অনুমোদিত কামিল মাদ্রাসা। মাদ্রাসাটি ঢাকা খুলনা মহাসড়কের খানখানাপুর হতে দুই কিলোমিটার উত্তরে রাজবাড়ী জেলার সদর উপজেলার পাঁচুরিয়া ইউনিয়নের ভান্ডারিয়া নামক গ্রামে অবস্থিত। স্থানীয়ভাবে এটি ভান্ডারিয়া মাদ্রাসা নামে পরিচিত। মাওলানা মোজ্জামেল হক নিজেই প্রতিষ্ঠার পর থেকে ১৯৯৭ সাল পর্যন্ত মাদ্রাসার অধ্যক্ষের দায়িত্ব পালন করেন। মাদ্রাসাটি ফলাফলের দিক থেকে রাজবাড়ী জেলার শীর্ষ অবস্থানে থাকে। ২০২৩ সালে মাদ্রাসাটি ঢাকা বিভাগীয় পর্যায়ে শ্রেষ্ঠ প্রতিষ্ঠানের খেতাব অর্জন করে। মাদ্রাসার বর্তমান অধ্যক্ষের নাম আবুল এরশাদ মোহাম্মাদ সিরাজুম্মুনির।   ইতিহাস  মাওলানা মোজ্জামেল হক হক ছিলেন একজন সমাজহিতৈষী শিক্ষানুরাগী ব্যক্তি। তিনি ফুরফুরা মাদরাসা ও পরে ছারছীনা মাদরাসা মাদ্রাসায় পড়াশোনা করে এলাকায় একটি মাদ্রাসা স্থাপনের কথা অনুভব করেন। সেই প্রেক্ষিতে তিনি ১৯৫৫ সালে একটি মক্তব হিসাবে মাদ্রাসাটির কার্যক্রম শুরু করেন। ফুরফুরা দরবার শরীফের পীর আবু বকর ছিদ্দিকী নামানুসারে মাদ্রাসার নামে সাথে সিদ্দিকীয়া রাখা হয়। +নামকরণের পরিবর্তনের ইতিহাসসাল ব্যাপ্তিমাদ্রাসার নাম১৯৫৫ - ১৯৬৩ভান্ডারিয়া ছিদ্দিকীয়া ইসলামিয়া মাদরাসা১৯৬৩ - ১৯৬৯ভান্ডারিয়া ছিদ্দিকীয়া সিনিয়র মাদরাসা১৯৬৯ - ২০১৬ভান্ডারিয়া সিদ্দিকীয়া সিনিয়র ফাজিল মাদরাসা২০১৬ - বর্তমানভান্ডারিয়া সিদ্দিকীয়া কামিল মাদরাসা এই মাদ্রাসা প্রতিষ্ঠার ব্যপারে মোজ্জামেল হককে অনেকে সাহায্য করেন। এদের মধ্যে ফুরফুরার পীর আবদুল হাই সিদ্দিকী, বাগেরহাটের পীর মাওলানা সিরাজুম্মুনীর, ওস্তাদ নিয়াজ মাখদুম খোতানী অন্যতম। এছাড়াও প্রতিষ্ঠাতার পিতা তাহের উদ্দীন মুনসী মাদ্রাসার জন্য প্রয়োজনীয় জমি দান করেন এবং প্রাথমিক অবস্থায় ফ্রিতে পাঠদান করতেন। প্রাথমিক অবস্থায় দুই কক্ষের একটি পাঠকাঠির ঘরের একটি কক্ষ মসজিদ অন্যটি মাদ্রাসা হিসাবে কার্যক্রম শুরু করা হয়। শুরুর দিকে তিনি এলাকার ছেলে-মেয়েদের কুরআন শিক্ষা দিতেন।   কার্যক্রম  ১৯৫৫ সালে মাদ্রাসা শুরু হবার পরে এটি তৎকালীন পাকিস্তান সরকার থেকে দ্রুতই অনুমোদন লাভ করে। এরপরে মাত্র ৬ বছর পরেই ১৯৬১ সালে দাখিল শ্রেণী ও ১৯৬৩ সালে আলিম শ্রেণীর অনুমোদন লাভ করে। এরপরে মাদ্রাসার অধ্যক্ষের প্রচেষ্টার ফলে ১৯৬৯ সালে মাদ্রাসা বোর্ড থেকে ফাজিল শ্রেণীর অনুমোদন লাভ করে। এরপরে ২০১০ সালে ইসলামী বিশ্ববিদ্যালয় আইনের ২০০৬ সালের সংশোধনীতে ফাজিল মাদ্রাসা কুষ্টিয়া ইসলামী বিশ্ববিদ্যালয়ের অধিভুক্ত হয়, তখন এই মাদ্রাসাও ইবির অধিভুক্তি লাভ করে। এরপর ২০১৬ সালে ইসলামি আরবি বিশ্ববিদ্যালয় চালু হলে মাদ্রাসাটি কামিল শ্রেণীর অনুমোদন পায় এবং ইসলামি আরবি বিশ্ববিদ্যালয় অধিভুক্ত হয়।  মোজাম্মেল হক এই মাদ্রাসাটি, মাদ্রাসার লিল্লাহ বোর্ডিং ও এতিমখানা পরিচালনার জন্য  রিয়াজুল জান্নাত কমপ্লেক্স নামে একটি সহযোগী প্রতিষ্ঠান গড়ে তোলেন। এর মাধ্যমেই মাদ্রাসাটি পরিচালিত হয়ে থাকে।   টীকা    তথ্যসূত্র   বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত বিষয়শ্রেণী:রাজবাড়ী জেলার আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা বিষয়শ্রেণী:রাজবাড়ী জেলার মহাবিদ্যালয়
হাসান আলী তালুকদার বাংলাদেশের বগুড়া জেলার রাজনীতিবিদ ও তৎকালীন বগুড়া-৩ আসনের সাবেক সংসদ সদস্য।   প্রাথমিক জীবন  হাসান আলী তালুকদার বগুড়া জেলায় জন্মগ্রহণ করেন। তার স্ত্রী ২০০৯ থেকে ২০১৪ মেয়াদে জাতীয় সংসদের সংরক্ষিত নারী সাংসদ ও বগুড়া জেলা মহিলা লীগের সভানেত্রী অধ্যক্ষ খাদিজা খাতুন শেফালী।   রাজনৈতিক জীবন  হাসান আলী তালুকদার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে বগুড়া-৩ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:বগুড়া জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ইরোটিকা লাইফস্টাইল এক্সপো, অনানুষ্ঠানিকভাবে "ইরোটিকা" নামে পরিচিত, এটি একটি প্রাপ্তবয়স্ক বিনোদন সম্মেলন যা প্রতিবছর নিউজিল্যান্ডের অকল্যান্ড এবং নিউজিল্যান্ডের বেশ কয়েকটি আঞ্চলিক শহরগুলিতে অর্ধ-বার্ষিকভাবে অনুষ্ঠিত হয়।  ২০১০ এর ইরোটিকা অকল্যান্ড, ১৩ থেকে ১৫ আগস্ট ২০১০, নিউজিল্যান্ডে আয়োজিত অনুষ্ঠানটি ছিল ১৮ তম ইরোটিকা লাইফস্টাইল এক্সপো এবং এতে নিনা হার্টলি, বাক অ্যাঞ্জেল, টরি লেন, গিনা লিন এবং ডানা ডিআর্মন্ডের মতো নির্বাচিত পর্নতারকারা উপস্থিত ছিল।  সম্মেলনের প্রচারে ছিলেন আয়োজক এবং পর্নোগ্রাফার স্টিভ ক্রো, যিনি বিতর্কিত ববস অন বাইক প্যারেডের আয়োজন করেছিলেন যাতে টপলেস পর্ন তারকারা এবং নিউজিল্যান্ডের বিভিন্ন শহরের স্থানীয় পুরুষ ও মহিলারা অংশগ্রহণ করেছিল।  এক্সপোটি প্রথম ২০০০ সালে অনুষ্ঠিত হয়েছিল, প্রায় ৫০ খুচরা বিক্রেতা এবং ইরোটিকা সম্পর্কিত ব্যবসায়ী উপস্থিত ছিল।  ২০০৪ সালে, উপস্থিতি ছিল প্রায় ৩০,০০০ লোক এবং প্রায় ১৩০ খুচরা বিক্রেতা।    প্যারেড বিতর্ক  ২০০৬-এ, প্যারেড নিষিদ্ধ করার প্রচেষ্টা হিসাবে প্রচুর মিডিয়া প্রচারের ফলে কয়েক সপ্তাহের স্থানীয় রাজনৈতিক ও নৈতিক বিতর্ক সৃষ্টি হয়েছিল (মেয়র ডিক হাবার্ড প্যারেড এবং এক্সপোর নিন্দা জানিয়েছিলেন), ফলস্বরূপ এই প্যারেড হাজার হাজার দর্শক পেয়েছিল।   ২০০৭ সালে, এই প্যারেড একটি কাউন্সিলের অনুমতি পেয়েছিল, যা আবার একটা ছোট বিতর্কের জন্ম দিয়েছিল, যার ফলে সেই বছর প্যারেডে উপস্থিতিও অনেক কমেছিল।     তথ্যসূত্র   বিষয়শ্রেণী:আদিরসাত্মক ঘটনা
ফিলিস্তিনি মেয়েরা ডাবকে নৃত্য করছে|থাম্ব|244x244pxডাবকি (আরবি: دبكة এছাড়াও বানান dabka, dubki, dabkeh, বহুবচন Dabkaat) একটি লেবানিজ লোকনৃত্য।*              ডাবকি হচ্ছে সমন্বিত ভাবে হাত ধরে বৃত্ত নৃত্য ও সারি নাচ যা বিবাহ এবং অন্যান্য আনন্দের অনুষ্ঠানে লেবানিজরা করে থাকেন। সারিটি ডান থেকে বামে তৈরি হয় এবং ডাবকি নেতা সারিটির শেষাংশে থাকেন এবং দর্শক ও অন্যান্য নর্তকদের মুখোমুখি হোন।   ইংরেজিতে, এটি ডবকা(dabka), ডবকি(dabki), ডবকেহ (dabkeh) হিসাবে প্রতিলিপি করা হয়েছে।   তথ্যসূত্র   বিষয়শ্রেণী:ডাবকি বিষয়শ্রেণী:আরব নৃত্য বিষয়শ্রেণী:দলীয় নৃত্য বিষয়শ্রেণী:আরব সংস্কৃতি বিষয়শ্রেণী:লেবাননের নৃত্য বিষয়শ্রেণী:মধ্যপ্রাচ্যের নৃত্য বিষয়শ্রেণী:ইসরায়েলের নৃত্য বিষয়শ্রেণী:বৃত্তীয় নৃত্য
right|300px  ডোরিক আঞ্চলিক ভাষা প্রাচীন গ্রিকের প্রধান ভাষার দলগুলোর একটি ভাষা। এইটি পশ্চিমী গ্রিকের আঞ্চলিক কথিত ভাষার একটি অংশ সুতরাং এখনও পরিষ্কার ভাবে গ্রিকের উত্তর পশ্চিমে থেকে আলাদা যায় এবং তাদের উপর কিছু প্রভাব ও রয়েছে।   আরও দেখুন   Tsakonian language  Griko language  প্রাচীন মাচেদোনীয়ান ভাষা  দোরিয়ান্স  প্রাচীন গ্রিক ব্যাকরণ   তথ্যসূত্র    বহিঃসংযোগ   ডোরিক আঞ্চলিক ভাষা by Méndez Dosuna  ডোরিক গ্রিক  গ্রিক ভাষার ব্যাকরণ ডোরিক by Benjamin Franklin Fisk (1844)  গ্রিক ব্যাকরণের উপাদান ডোরিক by Richard Valpy, Charles Anthon (1834)  নতুন পাউলি অনলাইন  বিষয়শ্রেণী:গ্রিক ভাষা বিষয়শ্রেণী:প্রাচীন গ্রিক ভাষা বিষয়শ্রেণী:প্রাচীন আনাতুলিয়ার ভাষা বিষয়শ্রেণী:প্রাচীন গ্রিক সংস্কৃতি বিষয়শ্রেণী:গ্রিসের ভাষা
বিশকাকুনি ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার : ৩৩%  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ আল আমিন হোসেন +চেয়ারম্যানগণের তালিকাক্রমিকনামমেয়াদ০১০২০৩০৪আতিকুর রহমান রনক ২০০৩-২০১০০৫মোহাম্মদ আলী মাস্টার১৯৯৭-২০০২০৬এখলাছ  উদ্দিন১৯৯২-২০০২০৭মোঃ আমজাদ হোসেন   আরও দেখুন    ময়মনসিংহ বিভাগ  নেত্রকোণা জেলা  পূর্বধলা উপজেলা   তথ্যসূত্র   বিষয়শ্রেণী:পূর্বধলা উপজেলার ইউনিয়ন
হোয়েন দ্য মুন হিটস ইওর আই হলো মার্কিন লেখক জন স্কালজির লেখা একটি বিজ্ঞান কল্পকাহিনী উপন্যাস। এটি ২৫ মার্চ ২০২৫ তারিখে টর বুকস কর্তৃক হার্ডকভার ও ই-বুক এবং অডিবল স্টুডিওস কর্তৃক অডিওবুক আকারে প্রকাশিত হয়েছে।   সারসংক্ষেপ  চাঁদটি পূর্বে উদ্ধার করা সমস্ত চন্দ্র নমুনা সহ একটি অস্থির জৈব, পনিরের মতো পদার্থে রূপান্তরিত হয়। এই বইয়ে পৃথিবীর এই সম্ভাব্য সর্বনাশের ঘটনার প্রতি মানুষের বিভিন্ন প্রতিক্রিয়া, দিনের পর দিন, একটি সম্পূর্ণ চন্দ্রচক্রের মধ্য দিয়ে, প্রতিটি দিনকে একটি ভিন্ন চরিত্রের দৃষ্টিকোণ থেকে উপস্থাপন করা হয়েছে।    তথ্যসূত্র   বিষয়শ্রেণী:২০২০-এর দশকের পটভূমিতে উপন্যাস বিষয়শ্রেণী:টর বুকসের বই বিষয়শ্রেণী:জন স্কালজির উপন্যাস বিষয়শ্রেণী:২০২৫-এর বিজ্ঞান কল্পকাহিনী উপন্যাস বিষয়শ্রেণী:২০২৫-এর মার্কিন উপন্যাস
চট্টগ্রাম ইপিজেডে অগ্নিকাণ্ড হলো বাংলাদেশের বন্দর নগর চট্টগ্রাম শহরের চট্টগ্রাম ইপিজেড (সিইপিজেড) এলাকার সংঘটিত হওয়া অগ্নিকাণ্ড। অ্যাডামস ক্যাপ অ্যান্ড টেক্সটাইল লিমিটেড নামক বহুতল ভবনে ২০২৫ সালের ১৬ই অক্টোবর দুপুরে এই অগ্নিকাণ্ড সংঘটিত হয়। ক্ষয়ক্ষতির পরিমাণ তাৎক্ষণিকভাবে জানা যায়নি; তদন্তে বিস্তারিত নির্ণীত হবে। ফায়ার সার্ভিসের প্রাথমিক প্রতিবেদন অনুসারে, সিইপিজেডের ১ নম্বর সেক্টরের ৫ নম্বর সড়কে অবস্থিত ভবনে অ্যাডামস ক্যাপ অ্যান্ড টেক্সটাইল লিমিটেড ও জিহং মেডিকেল কোম্পানি লিমিটেড ছিল। ধারণা করা হচ্ছে, সপ্তম তলায় থাকা উভয় প্রতিষ্ঠানের বিপুল পরিমাণ কাপড়, টাওয়েল, দাহ্য পদার্থ ও চিকিৎসা সরঞ্জাম মজুত গুদাম থেকেই আগুনের সূত্রপাত হয় এবং তা দ্রুত ভবনে ছড়িয়ে পড়ে।  আরও দেখুন সীতাকুণ্ড কনটেইনার ডিপো অগ্নিকাণ্ড ২০২৫ সালে ক্যালিফোর্নিয়ায় দাবানল তথ্যসূত্র  বহিঃসংযোগ    অগ্নিকাণ্ডের সময়ের কিছু চিত্র  বিষয়শ্রেণী:২০২৫-এ অগ্নিকাণ্ড বিষয়শ্রেণী:বাংলাদেশে অগ্নিকাণ্ড বিষয়শ্রেণী:ভবন ও স্থাপনায় অগ্নিকাণ্ড বিষয়শ্রেণী:২০২৫-এ বাংলাদেশ বিষয়শ্রেণী:চট্টগ্রামের ভবন ও স্থাপনা বিষয়শ্রেণী:২০২৫-এ বাংলাদেশে বিপর্যয়
রূপচান্দা () এক প্রকারের মাছ। চ্যাপ্টাকৃতির এই মাছটি সামুদ্রিক, অর্থাৎ সাগর, মহাসাগর বা সমুদ্রউপকুল পাওয়া যায়। রুপচাঁদা ব্র্যামিদে পরিবারের অন্তর্গত পারসিফর্ম জাতের মাছ। বর্তমানে এ মাছের ৭ গণের ২০ টি প্রজাতি  রয়েছে।   বিতরণ   এই মাছ বিশ্বব্যাপী আটলান্টিক, ভারতীয় এবং প্রশান্ত মহাসাগরগুলির পাশাপাশি নরওয়েজিয়ান, ভূমধ্যসাগর এবং জাপান সাগর সহ অসংখ্য সমুদ্রগুলিতে পাওয়া যায়।   প্রায় সমস্ত প্রজাতি উচ্চ সমুদ্রের সন্ধান করতে পারে।   তথ্যসূত্র   বিষয়শ্রেণী:সামুদ্রিক মাছ
কোকেয়ারা (বৈজ্ঞানিক নাম: Abisara fylla (Westwood)) যার মূল শরীর গাঢ় খয়েরি বর্ণের এবং ডানা দুটিতে হালকা হলুদ রঙের পটি দেখা যায়। এরা মাঝারি আকৃতির প্রজাপতি। এরা রিওডিনিডি পরিবার এবং রিওডিনিনি উপগোত্রের সদস্য। এদের সামনের ডানার সামনের দিকের মাঝামাঝি অর্থাৎ ৪ নম্বর ভেন থেকে ভূমিকোন অবধি আড়াআড়ি ভাবে একটা হলুদ পটি দেখা যায়। ডানার শীর্ষে এবং শীর্ষ থেকে একটু ভিতর দিকে দু’একটা ছোট ছোট বিন্দু দেখা যায়। পিছনের ডানার শীর্ষে দুটো মাঝারি মাপের কালো তিলক দেখা যায়। এই তিলক দুটির নীচ থেকে ভূমিকোণ পর্যন্ত অনেকগুলি ছোট ছোট বিন্দু দেখা যায়। এই তিলক এবং বিন্দুগুলিকে ঘিরে সাদা দাগ দেখা যায়।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।  আকার  কোকেয়ারার প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়।  বিস্তার  এরা ঘন অরণ্য পছন্দ করে। হিমালয় এর ৬৬০০ ফুট উচ্চতা পর্যন্ত কোকেয়ারাদের বিস্তার। নেপাল    , মায়ানমার এবং পশ্চিম চীন এর কিছু অংশেও এদের দেখতে পাওয়া যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  প্রথম দর্শনে সহজেই এই প্রজাতিকে ব্যান্ডেড ট্রি ব্রাউন এবং মিক্সড পাঞ্চ এর স্ত্রী প্রকারের সাথে ভ্রম হওয়া স্বাভাবিক। ডানার উপরিতল পুরুষ প্রকারে কালচে বাদামী এবং স্ত্রী প্রকারে ফ্যাকাসে বাদামী বর্নের। সামনের ডানায় কোস্টার প্রায় মধ্যভাগ থেকে টর্নাস এর খানিক উপর পর্যন্ত বিস্তৃত একটি চওড়া ডিসকাল বন্ধনী বর্তমান যা পুরুষ প্রকারে ইষদ হলুদ (creamy yellow) এবং স্ত্রী প্রকারে সাদা। উক্ত বন্ধনীটি নীচের দিকে অপেক্ষাকৃত সরু। সাবটার্মিনাল একটি সরু রেখা অথবা দাগ কোস্টাল শিরার নীচ থেকে টর্নাসের উপর পর্যন্ত বিস্তৃত। টার্মেন পর্যায় ক্রমে সাদা এবং কালচে। পিছনের ডানায় উভয় তোলে, বিভিন্ন আকৃতির ছোট ও বড় কালো সাব-টার্মিনাল ছোপের সারি দেখা যায় এবং ছোপগুলির বহিঃপ্রান্তে সাদা ছোট দাগ অথবা বিন্দু বিদ্যমান। পিছনের ডানা ৪ নং শিরা প্রান্তে সামান্য অগ্রবর্তী (slighly produced)।  ডানার নিম্নতল স্ত্রী পুরুষ প্রকারে উপরিতলের অনুরূপ।   আচরণ  অন্যান্য 'জুডি' প্রজাতির ন্যায় কোকেয়ারা ছায়াছন্ন জায়গায় থাকতে পছন্দ করে, পড়ন্ত বিকেল এবং সন্ধ্যার সময় এদের অধিকতর সক্রিয় দেখা যায় এবং এরা কখনো সম্পূর্নরূপে ডানা বন্ধ অবস্থানে বসতে পারে না, পিঠের উপর ডানা সামান্য ফাঁক রেখে অবস্থান করে কারণ এদের ডানার তল সামান্য বাঁকানো (curved)। এরা খুব দ্রুত গতিতে উড়তে পারে তবে এরা ভীষণভাবে স্থানীক (territorial) বিশেষত পুরুষরা। এরা ওড়ার সময় ছোট ছোট ঝাঁকি দিয়ে উড়তে থাকে এবং কখনই একনাগাড়ে একটানা উড়ান দেয় না। এরা পাহাড়ের পাদদেশের বন এবং ছায়া অঞ্চল পছন্দ করে। সাধারণত কোকেয়ারাকে পাখীদের বিষ্ঠা অথবা পচা পাকা ফল খেতে দেখা যায় এবং যখন এরা বসে তখন ডানা দুটি সবসময় অর্ধেক খুলে বসে থাকে। পার্বত্য অঞ্চলে ৫৫০-২০০০ মিটার উচ্চতা পর্যন্ত এদের বিচরণ লক্ষ্য করা যায়। নিচু উপত্যকা অঞ্চলে এদের সারা বছরই সক্রিয় থাকতে দেখা যায়। পুরুষ প্রকারদের প্রায়শই জঙ্গলের সরু পথে এবং উন্মুক্ত অঞ্চলে টহল (patroling) দিয়ে বেড়াতে দেখা যায়।   চিত্রশালা   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত রিওডিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৫১-এ বর্ণিত প্রজাপতি
দ্য কুরিয়ার-মেইল ব্রিসবেনে প্রকাশিত একটি অস্ট্রেলীয় সংবাদপত্র। নিউজ কর্প অস্ট্রেলিয়ার মালিকানাধীন, এটি ট্যাবলয়েড বিন্যাসে সোম থেকে শনিবার পর্যন্ত প্রতিদিন প্রকাশিত হয়। এর সম্পাদকীয় কার্যালয় ব্রিসবেনের অভ্যন্তরীণ উত্তর শহরতলি বোয়েন হিলসে অবস্থিত এবং এটি ব্রিসবেনের পূর্ব শহরতলির মুরারিতে মুদ্রিত হয়। এটি কুইন্সল্যান্ড জুড়ে, উত্তর নিউ সাউথ ওয়েলসের বেশিরভাগ অঞ্চল এবং উত্তর অঞ্চলের কিছু অংশ জুড়ে পাওয়া যায়।   ইতিহাস  কুরিয়ার-মেইলের ইতিহাস চারটি মাস্টহেডের মাধ্যমে। মোরেটন বে কুরিয়ার পরে কুরিয়ার হয়ে ওঠে, তারপর ব্রিসবেন কুরিয়ার এবং ১৯৩৩ সালে ডেইলি মেইলের সাথে একীভূত হওয়ার পর থেকে, দ্য কুরিয়ার-মেইল।   তথ্যসূত্র    আরও পড়ুন   Brisbane Courier 29 January 1895, p2. "The Queenslander: New Series".  Brisbane Courier 20 June 1896, p7a–8c. Jubilee Issue 1846 To 1896. "Half-a-Century of News Paper Work. A Chequered Career. Genesis of a Daily Paper. The Early Press of Queensland". by J. J. Knight.  Brisbane Courier 22 June 1926 "Eightieth Birthday Number"  Browne, Reginald Spencer: A Journalist’s Memories, Read Press, Brisbane 1927, 351 pages & index.  Browne, Reginald Spencer: article in the Brisbane Courier of 26 August 1933, page 14–15. "Courier" Editors. Fifty Years With Them.  Cryle, Denis: The Press In Colonial Queensland: A Social and Political History 1845–1875, Brisbane 1995, 191 pages.  Davies, Alfred G.: "Queensland's Pioneer Journals and Journalists", Historical Society of Queensland Journal (RHSQ) vol 3, No 4, 1936–47, p265–283.  Ørsted-Jensen: Robert: The Right To Live – the Politics of Race and the Troubled Conscience of an Australian Journalist (yet unpublished manuscript)   বহিঃসংযোগ     The Courier-Mail (Brisbane, Qld. : 1933 - 1954) at Trove  The Brisbane Courier (Qld. : 1864 - 1933) at Trove  The Courier (Brisbane, Qld. : 1861 - 1864) at Trove  The Moreton Bay Courier (Brisbane, Qld. : 1846 - 1861) at Trove  বিষয়শ্রেণী:রক্ষণশীল মাধ্যম বিষয়শ্রেণী:ট্রোভ-এ উপলব্ধ সংবাদপত্র বিষয়শ্রেণী:অস্ট্রেলিয়ার দৈনিক সংবাদপত্র বিষয়শ্রেণী:নিউজ কর্পোরেশন অস্ট্রেলিয়া বিষয়শ্রেণী:১৮৪৬-এ প্রতিষ্ঠিত প্রকাশনা
১৭ অক্টোবর ২০০৩ তারিখে মালদ্বীপে রাষ্ট্রপতি নির্বাচন অনুষ্ঠিত হয়। গণ মজলিস কর্তৃক মনোনীত একক প্রার্থীর ওপর নির্বাচন গণভোটের রূপ নেয়।Election Profile IFES বর্তমান রাষ্ট্রপতি মাউমুন আব্দুল গাইয়ুমকে ষষ্ঠ মেয়াদের জন্য মনোনীত করা হয়েছিল এবং ৯০% ভোটার দ্বারা অনুমোদিত হয়েছিল।   ফলাফল    তথ্যসূত্র   বিষয়শ্রেণী:মালদ্বীপের রাষ্ট্রপতি নির্বাচন বিষয়শ্রেণী:২০০৩-এ এশিয়ায় নির্বাচন বিষয়শ্রেণী:২০০৩-এ মালদ্বীপ বিষয়শ্রেণী:একক-প্রার্থীর নির্বাচন
সানগোদ () ভারতের রাজস্থান রাজ্যের কোটা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৬ মিটার (৮৩৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সানগোদ শহরের জনসংখ্যা হল ১৮,৬৪৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে সানগোদ এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
লর্ড হার্ডিঞ্জ বা চার্লস হার্ডিঞ্জ, ১ম ব্যারন হার্ডিঞ্জ অব পেনশার্স্ট, কেজি, জিসিবি, জিসিএসআই, জিসিএমজি, জিসিআইই, জিসিভিও, আইএসও, পিসি (; জন্ম: ২০ জুন, ১৮৫৮ - মৃত্যু: ২ আগস্ট, ১৯৪৪) ছিলেন ব্রিটিশ কূটনীতিবিদ ও রাজনীতিবিদ। ১৯১০ সাল থেকে ১৯১৬ সাল পর্যন্ত ব্রিটিশ ভারতের ভাইসরয় হিসেবে দায়িত্ব পালন করেন।  তার নাম অনুসারে তৎকালীন ব্রিটিশ ভারতের বাংলাদেশ অংশের পাবনা জেলার পাকশি রেলস্টেশনের দক্ষিণে পদ্মা নদীর উপর হার্ডিঞ্জ ব্রিজ রেলওয়ে সেতু ১৯০৯-১৯১৫ সময়কালে নির্মাণ করা হয়।   প্রারম্ভিক জীবন  চার্লস হার্ডিঞ্জ, ২য় ভিসকাউন্ট হার্ডিঞ্জের দ্বিতীয় পুত্র ছিলেন হার্ডিঞ্জ। হেনরি হার্ডিঞ্জ নামীয় ভারতের সাবেক গভর্নর-জেনারেল ছিলেন তার দাদা অর্থাৎ দাদু। হ্যারো স্কুলphoto at Harrow Photos  and cf List of Old Harrovians এবং ক্যামব্রিজের ট্রিনিটি কলেজ থেকে শিক্ষালাভ করেছেন চার্লস হার্ডিঞ্জ।   ব্যক্তিগত জীবন  ১৭ এপ্রিল, ১৮৯০ তারিখে উইনফ্রেড সেলিনা স্টুর্ট, সি.আই. নামীয় তার এক চাচাতো বোনকে বিয়ে করেন। উইনফ্রেড ছিলেন হেনরি গেরার্ড স্টুর্ট, ১ম ব্যারন অ্যালিংটন ও লেডি অগাস্টা বিংহ্যামের দ্বিতীয়া কন্যা। এ দম্পতির হন ডায়মন্ড হার্ডিঞ্জ নাম্নী এক কন্যা এবং আলেকজান্ডার হার্ডিঞ্জ নামীয় এক পুত্র সন্তান রয়েছে। পরবর্তীকালে আলেকজান্ডার ব্যারন হার্ডিঞ্জ অব পেনশার্স্ট হিসেবে দায়িত্ব পালন করেন। ৩ মে, ১৯২৩ তারিখে ডায়মন্ড প্রিন্স আলবার্ট, ডিউক অব ইয়র্ক এবং লেডি এলিজাবেথ বোজ-লিওনের বিয়েতে বরযাত্রী ছিলেন।Daily Telegraph: royal wedding photograph http://www.telegraph.co.uk/news/picturegalleries/royalty/9176069/The-Queen-Mother-in-pictures.html?frame=2181538   আরও পড়ুন   Lady Hardinge of Penshurst, C.I., vice-reine of India; A tribute to her memory, by Manhar Kuvarbā, Maharani of Panna. Printed by R.W. Simpson & co., ltd., 1916.Lady Hardinge of Penshurst Open Library.   তথ্যসূত্র    পাদটীকা   Briton C. Busch, Hardinge of Penshurst: a study of the old diplomacy, Hamden, Conn.: Published for the Conference on British Studies and Indiana University at South Bend by Archon Books, 1980.  Lord Hardinge of Penshurst, The Reminiscences of Lord Hardinge of Penshurst (London, 1947)  Zara S. Steiner, The Foreign Office and Foreign Policy 1898-1914)Cambridge, 1969)  Winifred Selina Sturt Hardinge and Charles   আরও দেখুন   ব্রিটিশ ভারত  হার্ডিঞ্জ ব্রিজ  ভারতের গভর্নর-জেনারেল   বহিঃসংযোগ   Hardinge of Penshurst, Baron (UK, 1910), genealogy  Hardinge, Charles, first Baron Hardinge of Penshurst (1858–1944), diplomatist and viceroy of India  বিষয়শ্রেণী:ভারতের ভাইসরয় বিষয়শ্রেণী:১৮৫৮-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:কেন্টের ডেপুটি লেফটেন্যান্ট বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ বিষয়শ্রেণী:১৯শ শতাব্দীর ব্রিটিশ কূটনীতিবিদ বিষয়শ্রেণী:২০শ শতাব্দীর ব্রিটিশ কূটনীতিবিদ
W. Montgomery Watt ছিলেন একজন ইসলাম বিষয়ক অমুসলিম পণ্ডিত। তিনি "Muhammad at Medina" নামে প্রথম ইসলামের ইতিহাস নিয়ে একটি বই রচনা করেন। অক্সফোর্ড ইউনিভার্সিটি প্রেস থেকে ১৯৫৬ সালে ৪১৮ পৃষ্ঠার এই বইটি প্রকাশিত হয়। এটি আসলে  Watt-এর ১৯৫৩ সালে প্রকাশিত "Muhammad at Mecca" বইটির সিক্যুয়েল বা পরবর্তী অংশ।  এই দুটি বই মূলত মদিনায় হযরত মুহাম্মদ (সাঃ) এর জীবন এবং ইসলামিক সম্প্রদায়ের উৎপত্তির ইতিহাস তুলে ধরে। ১৯৫৫ সালে লেখা বইটির "ভূমিকা" অংশে  Watt উল্লেখ করেন চতুর্থ ও পঞ্চম অধ্যায়ে ("The Unifying of the Arabs" এবং "The Internal Politics of Medina") তিনি একটি অগ্রণী প্রচেষ্টা চালিয়েছেন বলে তাঁর ধারণা। সেই কারণে, তাঁর মতে, এই দুটি অধ্যায়ের আকার অন্য অধ্যায়গুলোর তুলনায় বড় হয়েছে। Watt আরো বলেন যে, বই রচনার জন্য তিনি প্রাথমিক আরবি সূত্রগুলো এবং বিপুল পরিমাণে গবেষণাধর্মী আলোচনার উপাদান পর্যালোচনা করেছেন। এই বিষয়গুলিতে তিনি নতুন দৃষ্টিভঙ্গি নিয়ে আসেন এবং অনেক প্রশ্নের উত্তর দেওয়ার চেষ্টা করেন যেগুলোর উত্থাপন এর আগে খুব একটা হয়নি।  Muhammad Prophet and Statesman বইটি সম্পর্কে:  কয়েক বছর পর, অক্সফোর্ড ইউনিভার্সিটি প্রকাশ করে Watt-এর রচিত মুহাম্মদ (সাঃ) এর জীবনী বিষয়ক আরেকটি বই। এর নাম ছিল "Muhammad Prophet and Statesman" (1961)। এই বইটি ছিল আগের বইগুলোর সংক্ষিপ্ত রূপ এবং তুলনামূলকভাবে বৃহত্তর পাঠকসমাজের জন্য লেখা।  বিষয়শ্রেণী:ইংরেজি ভাষায় মুহাম্মাদের জীবনীগ্রন্থ
আ কাপিতাল হল একটি পর্তুগিজ বিকেলের সংবাদপত্র যা পর্তুগালের লিসবন থেকে ১৯৬৮ - ২০০৫ পর্যন্ত প্রকাশিত হয়েছিল।   ইতিহাস এবং প্রোফাইল  আ কাপিতাল প্রথম প্রকাশিত হয়েছিল ২১ ফেব্রুয়ারি ১৯৬৮ সালে।   দৈনিক পত্রিকা দিয়ারিও পপুলার -এ সম্পাদকীয় দ্বন্দ্বের ফলে কাগজটি প্রতিষ্ঠিত হয়েছিল।   কার্নেশন বিপ্লবের আগে কাগজটি বিভিন্ন কোম্পানির মালিকানাধীন ছিল।  বিপ্লবের পর কাগজটির জাতীয়করণ করা হয়।   আ কাপিতাল ৩০ জুলাই ২০০৫ এ প্রকাশনা বন্ধ করে দেয়।    তথ্যসূত্র   বিষয়শ্রেণী:১৯৬৮-এ প্রতিষ্ঠিত প্রকাশনা বিষয়শ্রেণী:পর্তুগিজ ভাষার সংবাদপত্র বিষয়শ্রেণী:লিসবনের সংবাদপত্র বিষয়শ্রেণী:পর্তুগালের বিলুপ্ত সংবাদপত্র বিষয়শ্রেণী:১৯৬৮-এ পর্তুগালে প্রতিষ্ঠিত বিষয়শ্রেণী:২০০৫-এ পর্তুগালে বিলুপ্ত
গজালা আনজুম () একজন পাকিস্তানি রাজনীতিবিদ, যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  গজালা আনজুম ২০২৪ সালের পাকিস্তানি সাধারণ নির্বাচনে পাকিস্তান মুসলিম লীগ (ন) (পিএমএল) এর প্রার্থী হিসেবে নারী সংরক্ষিত আসনের মাধ্যমে জাতীয় পরিষদে নির্বাচিত হন।  ২০২৪ সালের ১৩ মে পাকিস্তানের নির্বাচন কমিশন (ইসিপি) আনজুমের জাতীয় পরিষদের সদস্যপদ স্থগিত করে। এই পদক্ষেপ নেওয়া হয় পাকিস্তানের সুপ্রিম কোর্টের এক সিদ্ধান্তের পর, যেখানে পেশোয়ার উচ্চ আদালতের রায় স্থগিত করা হয়েছিল। ওই রায়ে পিটিআই–সুন্নি ইত্তেহাদ কাউন্সিল জোটকে সংরক্ষিত আসন বরাদ্দ দেওয়া হয়নি।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:পাকিস্তান মুসলিম লীগের (এন) রাজনীতিবিদ
শ্বশুরবাড়ি জিন্দাবাদ ২০০০ সালে মুক্তিপ্রাপ্ত বাংলা অ্যাকশন চলচ্চিত্র যার পরিচালক হরনাথ চক্রবর্তী ও শ্রী ভেঙ্কটেশ ফিল্মস প্রযোজনা সংস্থা। প্রধান ভূমিকায় অভিনয় করেছেন প্রসেনজিৎ চট্টোপাধ্যায় ও ঋতুপর্ণা সেনগুপ্ত আর গুরুত্বপূর্ণ চরিত্রে অভিনয় করেছেন রঞ্জিত মল্লিক, অনামিকা সাহা, শুভাশিষ মুখোপাধ্যায় এবং টোটা রায়চৌধুরী। বাবুল বোস সুর রচনা করেছিলেন। এটি ২০০০ সালে প্রকাশিত হওয়ার সময়ে বক্স-অফিসে রেকর্ড তৈরি করার সাথে সবচেয়ে বেশি আয় করা বাংলা চলচ্চিত্র ছিল।   পটভূমি প্রখ্যাত শিল্পপতি শ্রীমতী বিনোদিনী রায় (অনামিকা সাহা) তার বড় মেয়ে রূপাকে (ঋতুপর্ণা) তার ব্যবসায়িক অংশীদারের ছেলের সাথে বিয়ে করাতে চান। রুপা বিয়ের বিরুদ্ধে এবং তাই সে বাবার (রঞ্জিত মল্লিক) সহায়তায় বাড়ি থেকে পালিয়ে যায়। রূপা তার মামার বাড়ির যাওয়ার পথে, একটি ট্যাক্সি চালক তার জিনিসপত্র ছিনিয়ে নেওয়ার চেষ্টা করে এবং সোমু (প্রসেনজিৎ) নামের সুদর্শন এক মোটর-মেকানিক এসে তাকে রক্ষ্যা করে। সোমু তাকে তার মামার বাড়িতে নিয়ে যায়। যতোই সময় যায় রূপা ও সোমু একে অপরের কাছে চলে আসতে থাকে। একদিন তাদের মধ্যে খুব তর্ক-বিতর্ক হয় এবং তারা উপলব্ধি করে তারা একে অপরকে ভালবাসে। তারা রুপার মাকে না জানিয়ে গোপনে বিয়ে করে। শীঘ্রই, রূপার বাবার অনুরোধে সে ঘরে ফিরে আসে, তবে তার মা তার এই বিবাহকে অস্বীকার করে; পরিবর্তে তিনি তার আগের ঠিক করা ব্যবসায়িক অংশীদারের ছেলের সাথে বিয়ে দেওয়া সিদ্ধান্ত নেন। রুপার বিয়ের দিন ঠিক যখন রুপা সমস্ত আসা ছেড়ে দিয়েছে; সোমু তার ‘শ্বশুরবাড়ি’ বাড়িতে নাটকীয়ভাবে প্রবেশ করে। তবে কেবল রূপের প্রতি তার ভালবাসা কি তাকে এখানে এনেছে; নাকি সোমুর নিজের কিছু গোপনীয়তা আছে?  অভিনয়শিল্পী  প্রসেনজিৎ চট্টোপাধ্যায় সোমুর চরিত্রে  ঋতুপর্ণা সেনগুপ্ত রূপার চরিত্রে  রঞ্জিত মল্লিক রুপার বাবা চরিত্রে  অনামিকা সাহা রুপার মা চরিত্রে  শুভাশিষ মুখোপাধ্যায়  টোটা রায়চৌধুরী মুক্তি চলচ্চিত্রটি ২০০০ সালের ১৪ই এপ্রিল ভারতের প্রেক্ষাগৃহে মুক্তি পায়।   ২০২৫ সালের ৩০ মে চলচ্চিত্রটি পুনরায় প্রেক্ষাগৃহে মুক্তি দেওয়া হয়।   বক্স অফিস   "শ্বশুরবাড়ি জিন্দাবাদ", পশ্চিমবঙ্গে ২ কোটি টাকার ও বেশি টাকার ব্যবসা করা প্রথম বাংলা ছবি হয়ে বক্স-অফিস ইতিহাস তৈরি করে। বড় বাজেটে তৈরি প্রায় ৬০-৭০ লক্ষ টাকায় নির্মিত, চলচ্চিত্রেটি শেষ অবধি বক্স-অফিসে ২.৫০ কোটি টাকার ব্যবসা করেছিল; এইভাবে এটি 'সর্বকালের ব্লকবাস্টার' হিসাবে ঘোষিত সমস্ত মানদণ্ড পূরণ করেছিল। প্রসেনজিৎ-ঋতুপর্ণা জুটীর আগের চলচ্চিত্রগুলি, "শুধু একবার বল",  "বাবা কেন চাকর" এবং "মনের মানুষ" ব্লকবাস্টার চলচ্চিত্রেগুলিকেও ছাপিয়ে তখনকার পর্যন্ত সর্বোচ্চ আয়কারী চলচ্চিত্র হয়ে উঠেছিল। এটি অবশেষে বাংলার জেলাগুলিতে ৫০ সপ্তাহেরও বেশি সময় ধরে চলেছিল এবং 'সুবর্ণজয়ন্তী' সম্পন্ন করেছিল।  ২ ১/২ বছর সর্বোচ্চ আয়কারী চলচ্চিত্র রেকর্ড ধারণ করার পর হরনাথ চক্রবর্তীর পরিচালনায় 'সাথী' তার রেকর্ড ভাঙে।  তথ্যসূত্র  বহিঃসংযোগ  বিষয়শ্রেণী:প্রসেনজিৎ চট্টোপাধ্যায় এবং রঞ্জিত মল্লিক অভিনীত চলচ্চিত্রের তালিকা বিষয়শ্রেণী:২০০০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:হরনাথ চক্রবর্তী পরিচালিত চলচ্চিত্র